ΚΑΝΟΝΙΣΜΟΣ ( ΕΟΚ ) αριθ . 546/91 ΤΗΣ ΕΠΙΤΡΟΠΗΣ της 5ης Μαρτίου 1991 για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 315/91 ( 2 ) για τη δασμολογική και στατιστική ονοματολογία και το κοινό δασμολόγιο, και ιδίως το άρθρο 9,

Εκτιμώντας :

ότι, για να διασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού -

ότι ο κανονισμός ( ΕΟΚ ) αριθ . 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας - ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών -

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κανονισμούς που σημειώνονται στη στήλη 2 βάσει των διατάξεων της στήλης 3 -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα . Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 5 Μαρτίου 1991 . Για την Επιτροπή

Christiane SCRIVENER

Μέλος της Επιτροπής ( 1 ) ΕΕ αριθ . L 256 της 7 . 9 . 1987, σ . 1 . ( 2 ) ΕΕ αριθ . L 37 της 9 . 2 . 1991, σ . 24 .

ΠΑΡΑΡΤΗΜΑ

Περιγραφή του εμπορεύματος Κατάταξη κωδικός ΣΟ Αιτιολογία ( 1 ) ( 2 ) ( 3 ) 1 . Συνδυασμός αποτελούμενος από :

- Βαμβακερό ( 100 %) τραπεζομάνδηλο σχήματος ορθογωνίου διαστάσεων 183 x 274 cm ), με στρογγυλεμένα και επεξεργασμένα άκρα . Διακοσμημένο με σχέδια δαντέλλας στο κεντρικό του τμήμα και σε κάθε γωνία καθώς και με διακοσμήσεις διαφόρων χρωμάτων υπό τύπο κεντημάτων και επιτιθέμενων υφασμάτινων διακοσμήσεων διαφόρων χρωμάτων

- Δώδεκα πετσέτες από το ίδιο βαμβακερό ύφασμα, τετράγωνες ( διαστάσεων 45 x 46 cm ). Στριφωμένες, διακοσμημένες σε μία μόνο γωνία τους με κάποιο από τα σχέδια που διακοσμούν το τραπεζομάνδηλο . 6302 51 90 Η κατάταξη γίνεται με βάση τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας το σημείωμα 7 του τμήματος ΧΙ, το σημείωμα 1 του κεφαλαίου 63, καθώς και το κείμενο των κωδικών ΣΟ 6302, 6302 51 και 6302 51 90 . 2 . Συνδυασμός αποτελούμενος από :

- Λινό τραπεζομάνδηλο σχήματος ορθογωνίου ( διαστάσεων 243 x 279 cm ), με στρογγυλεμένα και επεξεργασμένα άκρα . Διακοσμημένο σε όλη του την επιφάνεια με κεντήματα και αζούρ

- Δώδεκα πετσέτες από το ίδιο λινό ύφασμα τετράγωνες ( διαστάσεων 41 x 41 cm ), με επεξεργασμένα άκρα, διακοσμημένες σε μία μόνο γωνία τους με αζούρ που ταιριάζει με τα αζούρ του τραπεζομάνδηλου . 6302 52 00 Η κατάταξη γίνεται με βάση τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας το σημείωμα 7 του τμήματος ΧΙ, το σημείωμα 1 του κεφαλαίου 63, καθώς και το κείμενο των κωδικών ΣΟ 6302 και 6302 52 00 .